**Конспект за провеждане на изпит по**

**Юридически лица с нестопанска цел**

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Избираема |
| Водещ преподавател | доц. дюн Красен Стойчев |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Не |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | 60 |

**II. Тематично съдържание на учебния курс**

1. Понятие за ЮЛНЦ.
2. Видове ЮЛНЦ.
3. Средства и предмет на дейност на ЮЛНЦ. Правоспособност.
4. Индивидуализиращи признаци на ЮЛНЦ.
5. Учредяване на ЮЛНЦ – фактически състав.
6. Преобразуване и прекратяване на ЮЛНЦ.
7. Сдружения – понятие и обща характеристика. Отграничения.
8. Учредяване на сдружения.
9. Устав на сдружението. Имущество.
10. Членство в сдруженията.
11. Управление на сдруженията.
12. Съдебен контрол върху решенията на Общото събрание на сдружение.
13. Преобразуване и прекратяване на сдружения.
14. Фондации – историческо развитие, понятие. Отграничения от сродни правни фигури.
15. Учредяване на фондации.
16. Имущество на фондациите.
17. Дестинатори на фондацията. Запазени права при фондацията.
18. Управление и представителство на фондациите.
19. Преобразуване и прекратяване на фондациите.
20. ЮЛНЦ за осъществяване на общественополезна дейност – понятие, регистрация, управление.
21. Заличаване и ликвидация на ЮЛНЦ за осъществяване на общественополезна дейност.
22. Данъчноправен режим на ЮЛНЦ.

**III. Материали за самостоятелна подготовка**

**1. Избрана литература**

Златарева, М. Юридически лица с нестопанска цел, С.: Сиела, 2002; Второ преработено изд. С.: Сиела, 2013.

 Голева, П., Каменова, Ц., Стойчев, К. Юридически лица с нестопанска цел. Правен режим. С.: ИПН-БАН и БЦНП, 2003.

Христов, В. Същност на фондациите по българското право, Правна мисъл, 1998, № 4.

Христов, В. Сдруженията – правен режим и перспективи, Правна мисъл, 1999, № 3.

Трифонов, Т., Терзийски, А. Как да регистрираме юридическо лице с нестопанска цел, С., 2001.

Баланов, Й.Заместване на управителния съвет от управител като орган за управление на сдружение по ЗЮЛНЦ. Съвременно право, 2006, № 5;

Баланов, Й.Ограничения на органното представителство на сдружения и фондации. Съвременно право, 2011, № 3;

Баланов, Й. Запазени субективни права за учредителя или определено от него трето лице във фондация. - В: , Сборник научни изследвания в памет на Т. Пиперков. В. Търново: УИ "Св. св. Кирил и Методий, 2016;

Баланов, Й. Прекратяване на органното представителство на сдружения и фондации, De jure, 2014, № 2;

Баланов, Й. Същност на органното представителство на сдружения и фондации. De jure, 2014, № 1;

Баланов, Й.  Възникване на органно представителство на сдружения и фондации. De jure, 2013, № 1;

Токушев, В. Някои проблеми в новата правна уредба на юридическите лица с нестопанска цел, Търговско право, 2001, № 3; достъпна и на *http://www.tokushev-lawoffice.com/wp-content/uploads/2011/12/TP\_ Viktor\_Tokushev\_ULSNS.pdf*

Тихолов, С.За приложението на сроковете по чл. 25, ал. 6 от ЗЮЛНЦ. Адвокатски преглед, 2010, № 9, достъпно от сайта на Висшия адвокатски съвет (*http://www.vas.bg* )

**2. Полезни сайтове (и материалите оттам)**

* Централен регистър на юридическите лица с нестопанска цел за общественополезна дейност на министерството на правосъдието - *http://www.justice.government.bg/41/*
* Български център за нестопанско право - *http://www.bcnl.org/*

**IV. Изпитване и оценяване**

**1. Текущо оценяване**

Не се провежда

**2. Условия за допускане до изпит на редовната сесия**

Не се предвиждат условия за допускане до изпит

**3. Форма и процедура на изпита**

Прилагат се както традиционни, така и по-нови форми на изпитване (писмен, устен, комбинирано от двете форми; тестово решаване на зададени въпроси; писмено решаване на казуси); написване на есе по правен проблем на ЮЛНЦ или съставяне на казус от студента по изучаваната област. Цел – максимално обективна проверка на усвоени стабилни знания, които могат да бъдат адекватно приложени по зададени казусни/тестови ситуации.

Тежест на резултата от изпита – 100 % от крайната оценка.

**4. Критерии за оценяване**

Успешно завършилите обучението по тази учебна дисциплина:

 **4.1**. *Ще знаят*:

* **Същността на ЮЛНЦ;**
* **Конкретните особености на видовете ЮЛНЦ;**
* **Водещата практика по прилагане на актуалната правна уредба на ЮЛНЦ;**
* **Тенденциите в развитието на идеите за ЮЛНЦ;**
* **Взаимовръзките на ЮЛНЦ с други институти на частното и публичното право право – тези на Общата част на Гражданското право; на останалите негови специални части; на Търговското право; на Конституционното и Данъчното право;**

**4.2***. Ще могат***:**

* **Самостоятелно и коректно да боравят с правните понятия от областта на ЮЛНЦ;**
* **Да тълкуват уредбата на ЮЛНЦ и да я прилагат спрямо възникнала фактическа ситуация;**
* **Да анализират и аргументират (писмено и устно) решение по казуси или становище по изучаваната материя;**
* **Самостоятелно да изготвят елементарни документи, свързани с ЮЛНЦ (от типа на документи за регистрация, прекратяване и др. под.)**

Оценка Отличен (6) се поставя при изпълнение на всички критерии по т. 4.1 и 4.2. Оценка Среден (3) се поставя при изпълнение на критериите по т. 4.1. и поне един от критериите по т. 4.2. Мотив за поставяне на останалите успешни оценки е неизпълнението на някои от критериите по т. 4.2.

**5. Особени изисквания**

Студентите трябва да знаят и/или да могат: - Да са усвоили базовите познания по изучаваните до (в) момента други учебни дисциплини - Гражданско право – обща част, Обща теория на правото, Римско частно право, Конституционно право, Административно право и процес, История на правото, Чужди езици (латински и съвременни), Икономикс и др. - Да се изразяват точно и логично на правен език, използвайки свободно терминологичния апарат;  Да мислят логически по зададена правна тема; - Да формулират самостоятелно своя правна теза, както и да я аргументират; - Да могат да тълкуват и прилагат правна материя, усвоено посредством казуси от изучените до момента предмети. - Същността на основни гражданскоправни институти (особено що се отнася до понятието за юридическо лице), водещата практика по тях и тенденциите в развитието им;

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.